Þetta vitum við flest sem höfum lært sálfræði 101 enda byggðust kenningar Freuds meðal annars á hvötum sem við bælum niður í daglega lífinu , aðallega kynhvöt og ofbeldishneigð , og á þessum hvötum er endalaust hægt að græða peninga . Eða svo virðist að minnsta kosti vera . Á liðnum árum mætti hinsvegar ætla að þessi ákveðna tegund sölumennsku hafi farið heldur mikið úr böndunum . Það sem eitt sinn virkaði spennandi er ekki lengur spennandi og sífellt þarf að bæta í til að vekja áhuga eða athygli . Konurnar verða enn fáklæddari , karlarnir enn árásargjarnari , fyrirsagnirnar enn meira krassandi … það er sífellt gengið lengra . Hér að neðan gefur að líta brot úr heimildarmyndinni Dreamworlds 3 eftir Sut Jhally en hún er framhald af myndinni Dreamworlds 2 frá árinu 1995 . Í myndinni kannar Jhally , sem er prófessor í samskipta og fjölmiðlafræðum , áhrif tónlistarmyndbanda á hegðun og atferli fólks en eins og sjá má á myndbandinu hér að neðan er vel hægt að setja stórt spurningarmerki við þetta alltsaman . Hann hvetur okkur til að horfa á þessi myndbönd gagnrýnum augum . Hvað finnst þér ? – Ræðum það á Facebook .